OŠ GRIGORA VITEZA

ZAGREB, KRUGE 46

KLASA: 007-04/25-04/03

URBROJ: 251-202-25-1

ZAGREB, 27. 1. 2025.

**Zapisnik s 35. sjednice Školskog odbora**

**održane 27. siječnja 2025. u 18.00 sati**

Sjednici prisustvuju članovi Školskog odbora: Ivana Božić Valkaj, Daša Vrzić, Slobodan Mihailica i Martina Čoga Pogačić.

Odsutni članovi: Tanja Jurin, Maja Vunderl Pasarić, Slavica Šimić,Maja Vunderl Pasarić (predsjednica).

Ostali nazočni: Martina Šolaja- vanjski računovodstveni suradnik, Vlatka Kovač (ravnateljica).

Sjednica je započela u 18:00 sati, a predsjednica ŠO predložila je sljedeći

Dnevni red:

1. Verifikacija zapisnika 34. sjednice ŠO OŠ Grigora Viteza održane 9.1.2025. godine
2. Godišnje financijsko izvješće
3. Radni odnosi
4. Pravilnik o jednostavnoj nabavi
5. Pravilnik o zaštiti od požara
6. Poslovnik o radu školskog sportskog društva
7. Pravilnik o štetnosti duhanskih proizvoda
8. Pravilnik o obradi i zaštiti osobnih podataka
9. Razno

Dnevni red je jednoglasno usvojen.

Ad 1.)

Verificiran je zapisnik s 34. sjednice održane 9. 1. 2025. godine.

Ad 2.)

Godišnje financijsko izvješće – izvješće je podnijela i pojasnila Martina Šolaja- vanjski računovodstveni suradnik. Najviše troškova je na plaćama ( COP, plaće PB, pomoćnici u nastavi), gradski ured i MZO redovno podmiruju troškove. Sva sredstva namijenjena kuhinji su utrošena.

Izvršenje ide naknadno na idućoj sjednici školskog odbra. Prilog 1 ovog Zapisnika.

Godišnje financijsko izvješće se jednoglasno usvaja.

Ad 3.)

Radni odnosi- ravnateljica je obavijestila školski odbor da smo imali posjetu T.Ivkovića i da je po drugi put nesposoban za rad. Ivković nas je obavijestio da će uložiti žabu protiv tog rješenja HZZO.

Raspisana su tri natječaja za radna mjesta:

-voditelj računovodstva

-učitelj matematike

-pomoćnik u nastavi -2 osobe

Ad 4.)

Pravilnik o jednostavnoj nabavi- povlači se zbog potrebne dorade.

Ad 5.)

Pravilnik o zaštiti od požara uređuje odredbe u svezi provedbe i unapređivanja zaštite od požara, obveze i odgovornosti u provedbi mjera zaštite od požara, kontrola provedbe mjera zaštite od požara, osposobljavanje radnika aparatom za gašenje požara…,održavanje u ispravnom stanju uređaja i instalacija, ustrojstvo motrenja, javljanja i uzbunjivanja o opasnostima od požara…

Redovito provodimo vježbe evakuacije. Evakuacijski put mora biti čist i prohodan, prostor oko unutarnjih hidranata je slobodan, a aparati za gašenje požara se periodički pregledavaju.

Na vatrogasni put trebamo postavit dva znaka za zabranu parkiranja. Prilog 2 ovog Zapisnika.

Usvaja se Pravilnik o zaštiti od požara.

Ad 6.)

Poslovnik o radu školskog sportskog društva (Prilog 3 ovog Zapisnika) – njime se uređuju opće odredbe, ustroj školskih sportskih društava i nadležnost voditelja školskih sportskih društava, njihov rad, evidencija rada i njihovih članova, te financiranje. Naziv našeg ŠSD je Staro Trnje, a voditelj je Tomislav Vilenica.

Usvaja se Poslovnik o radu školskog sportskog društva

Ad 7.)

Pravilnik o štetnosti duhanskih proizvoda uređuje se:

- predlaganje provedbenih aktivnosti kojima je cilj smanjenje uporabe duhanskih proizvoda i usvajanje zdravijeg i kvalitetnijeg života bez pušenja,

- organiziranje programa odvikavanja od pušenja te predlaganje i organiziranje izdavanja publikacija čiji je cilj promicanje nepušenja kao zdravog načina života,

- poduzimanje drugih aktivnosti od značenja za zaštitu zdravlja djece i mladeži od štetnih utjecaja pušenja duhana i duhanskih proizvoda,

- osnivanje povjerenstva za borbu protiv pušenja.

Prilog 4 ovog Zapisnika.

Usvaja se Pravilnik o štetnosti duhanskih proizvoda.

Ad 8.)

Pravilnik o obradi i zaštiti osobnih podataka (Prilog 5 ovog Zapisnika).

U postupku obrade osobnih podataka i zaštite pojedinaca u pogledu obrade osobnih podataka i pravila povezana sa slobodnim kretanjem osobnih podataka Osnovna škola Grigora Viteza (u daljnjem tekstu: Škola) obveznik je primjene Opće uredbe o zaštiti podataka (EU) 2016/679 (dalje u tekstu: Opća uredba). U skladu sa Općom uredbom pojedini izrazi u ovom Pravilniku imaju sljedeće značenje:

*- „osobni podatak“* označava sve podatke koji se odnose na pojedinca čiji je identitet utvrđen ili se može utvrditi („ispitanik”); pojedinac čiji se identitet može utvrditi jest osoba koja se može identificirati izravno ili neizravno, osobito uz pomoć identifikatora kao što su ime, identifikacijski broj, podaci o lokaciji, mrežni identifikator ili uz pomoć jednog ili više čimbenika svojstvenih za fizički, fiziološki, genetski, mentalni, ekonomski, kulturni ili socijalni identitet tog pojedinca

*- „obrada”* znači svaki postupak ili skup postupaka koji se obavljaju na osobnim podacima ili na skupovima osobnih podataka, bilo automatiziranim bilo neautomatiziranim sredstvima kao što su prikupljanje, bilježenje, organizacija, strukturiranje, pohrana, prilagodba ili izmjena, pronalaženje, obavljanje uvida, uporaba, otkrivanje prijenosom, širenjem ili stavljanjem na raspolaganje na drugi način, usklađivanje ili kombiniranje, ograničavanje, brisanje ili uništavanje

*- „sustav pohrane”* znači svaki strukturirani skup osobnih podataka dostupnih prema posebnim kriterijima, bilo da su centralizirani, decentralizirani ili raspršeni na funkcionalnoj ili zemljopisnoj osnovi

*- „voditelj obrade”* znači fizička ili pravna osoba, tijelo javne vlasti, agencija ili drugo tijelo koje samo ili zajedno s drugima određuje svrhe i sredstva obrade osobnih podataka; kada su svrhe i sredstva takve obrade utvrđeni pravom Unije ili pravom države članice, voditelj obrade ili posebni kriteriji za njegovo imenovanje mogu se predvidjeti pravom Unije ili pravom države članice;

*- „primatelj”* znači fizička ili pravna osoba, tijelo javne vlasti, agencija ili drugo tijelo kojem se otkrivaju osobni podaci, neovisno o tome je li on treća strana.

*- „treća strana”* znači fizička ili pravna osoba, tijelo javne vlasti, agencija ili drugo tijelo koje nije ispitanik, voditelj obrade, izvršitelj obrade ni osobe koje su ovlaštene za obradu osobnih podataka pod izravnom nadležnošću voditelja obrade ili izvršitelja obrade

*- „privola ispitanika“* znači svako dobrovoljno, posebno, informirano i nedvosmisleno izražavanje želja ispitanika kojim on izjavom ili jasnom potvrdnom radnjom daje pristanak za obradu osobnih podataka koji se na njega odnose;

*- „povreda osobnih podataka”* znači kršenje sigurnosti koje dovodi do slučajnog ili nezakonitog uništenja, gubitka, izmjene, neovlaštenog otkrivanja ili pristupa osobnim podacima koji su preneseni, pohranjeni ili na drugi način obrađivani

- *„pseudonimizacija”* znači obrada osobnih podataka na način da se osobni podaci više ne mogu pripisati određenom ispitaniku bez uporabe dodatnih informacija, pod uvjetom da se takve dodatne informacije drže odvojeno te da podliježu tehničkim i organizacijskim mjerama kako bi se osiguralo da se osobni podaci ne mogu pripisati pojedincu čiji je identitet utvrđen ili se može utvrditi.

Sjednica je završila u 19:25 sati.

Zaključci s 34. sjednice Školskog odbora:

- verificiran je zapisnik s 34. sjednice Školskog odbora

- usvojeno je godišnje financijsko izvješće

- usvojen je Pravilnik o zaštiti od požara

- usvaja se Poslovnik o radu školskog sportskog društva

- usvaja se Pravilnik o štetnosti duhanskih proizvoda

- usvaja se Pravilnik o obradi i zaštiti osobnih podataka

Ad 9.)

Razno

Iduća sjednica školskog odbora dogovorena je za 27.2.2025.

Zapisnik sastavila: Predsjednica ŠO:

Martina Čoga Pogačić, tajnica Maja Vunderl Pasarić

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_